Candice Swanepoel se 3de Vogue-voorblad vir 2013! | SARIE
Candice Swanepoel se 3de Vogue-voorblad vir 2013!	deur SARIE.com-span
Daar is net geen einde aan dié Suid-Afrikaanse skoonheid nie …
Rooi is aan die orde van die dag vir die Meksikaanse Vogue se voorblad (hooffoto). Dit is Candice Swanepoel se derde Vogue-voorblad – net in hierdie jaar.
Dié dramatiese foto's is in die strate van New York geneem. Hier word rooi saam met spierwit bykomstighede, om 'n statige atmosfeer te skep, gedra.
Die tydskrif het besluit om Candice in 'n rooi Valentino-eenstuk, in plaas van dié foto waar haar blonde krulle haar gesig raam, op die voorblad te plaas . Met dié blou oë kan ons sien waarom dié model van Mooirivier in KwaZulu-Natal die mode-wêreld omtrént op hol het.
Kyk net na al die rooi in die SARIE-winkel! Vind die regte skakering- van jou klerekas tot in jou kombuis!
Candice bewys met dié mode-fotosessies dat sy nie slegs 'n onderklere-model is nie, maar het dít wat nodig is om een van die wêreld se beste modelle te word. Hierdie is haar ander twee Vogue-voorblaaie – vir die Spaanse en die Australiese uitgawes. Sy was voorheen ook op die Italiaanse en Japanese weergawes se voorblaaie.